Konrad Kaspersen

Konrad Kaspersen (1948–2023) var en norsk jazzmusiker (kontrabass). Med unntak av kortere opphold i Danmark og Oslo, hadde han hjembyen Tromsø som base for sitt musiker-liv.

 Biografi 
Konrad Kaspersen var med i Kurt Samuelsens band på 1970-tallet, i samarbeid med Henning Gravrok, Kjell Bartholsen og Thorgeir Stubø på slutten av 70-tallet og begynnelsen av 80-tallet, med bl.a deltakelse på Moldejazz. Utover 1980-tallet var han også med på en del prosjekter i andre sjangere, som visesjangeren med Trygve Hoff og Tove Karoline Knutsen samt blues med Chris Lyngedal. Som jazzmusiker har han også turnert med Knut Riisnæs, Odd Riisnæs, reist med Rikskonsertene og Øystein Norvoll kvintett, samt med Per Husby. Han har vært fast medlem av Alf Kjellmans band og deltok på Blåfrostfestivalen 2005 med Ivar Antonsen og Finn Sletten, samt Chrisfestivalen i Kjøllefjord,  til minne om bluessangeren Chris Lyngedal som Kaspersen var bassist for. Her var han festivalmusiker med flere konstellasjoner.

På 1990-tallet var han landsdelsmusiker i gruppa «Jazz i Nord» sammen med pianist Jørn Øien, trommeslager Trond Sverre Hansen og trombonist Øystein B. Blix. Denne gruppa samarbeidet med Marit Sandvik om utgivelsen Song, Fall Soft (Gemini Records, 1995).

Kaspersen har samarbeidet med trommeslageren Trond Sverre Hansen, noe som har lagt grunnlag for mange konstellasjoner, bl.a Hallgeir Pedersen Trio. Denne konstellasjonen ble tildelt norgesturné av Norsk Jazzforum i 2001, der de bl.a spilte på Trondheim Jazzfestival. Plata «West Coast Blues» (Hot Club Records, 2002), ble spilt inn på klubben «Blå» under samme turné.

Kaspersen var fra 2012 bassist på en rekke konserter og plateinnspilling av  "Piaf på Nord-Norsk", med Ragnar Olsens gjendiktninger og Britt-Eva Løkkemo som vokalist.

Han samarbeidet med Anne Lande og Per Husby om flere innspillinger og konserter mot slutten av sin karriere.

 Priser og utmerkelser 
Kaspersen var mottaker av utmerkelsen Stubøprisen i 2001.

Diskografi
 Ole G. Nilssen: World of Dreams (1976)
 Trygve Hoff: Rækved og lørveblues (1980)
 Trygve Hoff: Dele med dæ (1983)
 Ragnar Olsen & Sverre Kjelsberg: Den glade pessimisten (1987)
 Alf Cranner: Urmakervisen/Hör klockorna (1987)
 Malvin Skulbru: Sørgelige sanger, skrøpelige dikt og sensuell samba (1988)
 Tove Karoline Knutsen: Tenn lampa (1992)
 Trygve Hoff: Lån mæ no'n tima (1993)
 Tove Karoline Knutsen: Lat spille med vår (1994)
 Marit Sandvik og Jazz i Nord: Song, Fall Soft (1995)
 Gemini Records & Taurus Records: Gemini & Taurus – The Jazz Sampler Vol. 4 (1998)
 Dag Kajander: Feskarliv anno 1900 (1999)
 Erling Stangnes: Kjøssekurs & diverse (1999)
 Turid Pedersen: Ensomhet i lag (2000)
 Frode Fredriksen: Sangen (2000)
 Gemini Records: Distant Reports – Jazz From North Norway (2001)
 Dag Kajander: Lykkeland (2002)
 Hallgeir Pedersen Trio: West Coast Blues (2002)
 Ivar Thomassen: Attmed havet (2003)
 Sverre Kjelsberg: Større kraft enn krutt (2005)
 Alf Kjellman: June 1999 (2007)
 Trygve Hoff: Kokfesk & Ballader (2008)
 Alf Kjellman: Feather, But No Wings (2008)
 Anne Lande & Per Husby: Dilemma (2008)
 Anne Lande & Per Husby: Helt nær (2009)
 Dag Kajander: The Glassblower's Tune (2011)
 Odd Erik Rude: Still Present (2011)
 Britt Eva Løkkemo: Piaf på nordnorsk (2014)
 Trygve Hoff: De beste (2014)

 Eksterne lenker 

 - 83k - Anmeldelse, VG 
 – 25k – Biografi
 – 12k – Hallgeir Pedersen Trio 
 Biografi fra Jazzbasen.
 Diskografi fra Jazzbasen.

Referanser
www.itromso.no, , 17. juli 2023

Kategori:Norske jazzbassister
Kategori:Personer fra Tromsø kommune